Windsor gooi sy tuinhekke oop vir publiek | Netwerk24
Altesaam 3 500 roosbome is rondom die sentrale fontein geplant. Besoekers sal nou amptelik in September oor naweke in dié terrastuin kan wandel. Foto: Reuters
Besoekers aan die kasteel, waar die koningin die laaste paar maande tydens Brittanje se inperking weens die koronaviruspandemie bly, sal die tuin, wat in die 1820's geskep is, vandeesmaand en in September oor naweke kan besoek voordat sy na Skotland gaan.
Altesaam 3 500 roosbome is nou rondom die sentrale fontein geplant.
Tuinwerkers snoei rose ter voorbereiding van die oostelike terras-roostuin by die Windsor-kasteel wat vir die eerste keer in vier dekades vir die publiek sal open. Foto: Reuters
Dit is aanvanklik geskep as 'n mooi uitsig van die koninklike blyplekke af langs die oostelike fasade van die kasteel.
"Die eerste tuin wat hier aangebring is, is in 1824 onder die heerskappy van George IV geskep.
"Maar voor dit, in die Middeleeue, was dit die verdedigingsloot," het Richard Wil­liam, leerlingkurator van die Windsor-kasteel, gesê.
"Charles II het die terras in die 17de eeu geskep en het ook rolbal-grasperke ingesit omdat hy baie lief was vir rolbal," het hy gesê.